google/wiki40b huggingface dataset:
Skynd (krater)

Skynd er et krater på overflaten av Uranus-månen Umbriel. Krateret er estimert til å være mellom 72 og 110 km i diameter. Midten av krateret ligger på 1°48′S 331°42′Ø.
Skynd har en lys sentral, eller nesten sentral, topp, som er en få lyse albedoformasjoner på Umbriel, i motsetning til Umbriels ellers lave albedo.
Krateret er oppkalt etter Skynd, et troll som stjal tre koner fra en mann i Englerup.
MS «Henrik Ibsen»

Historie

MS «Henrik Ibsen», tidligere DS «Styrsö», gikk opprinnelig i rutetrafikk i Göteborg-skjærgården fra 1907 og helt frem til 1960.  Deretter fortsatte hun som charterbåt i Sverige inntil hun i 1992 ble kjøpt til bruk i Telemarkskanalen.
Skipet ble kjøpt til Norge i 1992 og satt i drift på Telemarkskanalen i forbindelse med kanalens 100-årsjubileum.
Året etter ble hun ytterligere tilpasset kanaltrafikk ved ombygging på Knardalstrand Slip & Verft. i 1993 ble skipet omdøpt til MS «Henrik Ibsen» etter det tidligere dampskipet DS «Henrik Ibsen» som gikk i trafikk på Telemarkskanalen fra 1907 til 1917.
Fra 1992 til 2009 var skipet eid og drevet av Skien Dalen Skipsselskap.
Etter 2008-sesongen gikk skipet i opplag på grunn av skader og slitasje. Året etter ble hun solgt til Telemarkskanalen Skipsselskap AS ved Thor Morten Halvorsen, eier av Dalen Hotell. Oppgradering av skipet ble igangsatt og deler av skrog og drivverk ble først renovert på Hansen & Arntzens verft i Stathelle. Deretter gikk skipet til Fjærholmen trebåtbyggeri og Båtbygger Geir Røvik ved Tønsberg for overhaling og oppgradering. Skipets originale Damesalong akterut ble renovert og innlemmet som en del av skipets 1. klasse-restaurant. Engelsviken Verft fikk kontrakten for oppgradering og installasjon av nytt sikkerhets- og redningsutstyr. Doyle Lyngør Seilmakerverksted leverte duk til seildukstekking av toppdekk samt promenadedekket. Skipet er fullstendig oppgradert og renovert i en Agatha Christie-1920-stil med chesterfieldsofaer i plysj, mahognyinteriør, krystall lysekroner og messingdetaljer. Innredningen er delvis antikk og produsert spesielt for skipet av det engelske interiør og møbelverkstedet Andy Thornton. Skipets 38 krystallysekroner er spesiallaget og levert av Hotel Contract Interiør i Oslo.
Skipsmotoren er en saktegåenda totakts sekssylindret motor produsert av Burmeister & Wain i Fredrikshavn 1952 - mod Alpha 406 FLO som yter 360 hk. Koplingen er produsert av Lohmann & Stolterfoht 70w125 i 1951. I 2011 ble motoren tatt ut og overhalt i forbindelse med motorskade. I 2012/13 ble kopling, aksling med lager og hylse overhalt i tillegg til full renovering av skipets originale propell. Skipets fenderlister i stål ble byttet i tillegg til flere oppgraderinger av fartøyets passasjerområder. Ved oppstart av sesongen 2013 er skipet fullstendig renovert og oppgradert med interiør og uttrykk tilpasset et 100+ år gammelt veteranpassasjerskip i tillegg til komfort og sikkerhetsutstyr som tilfredsstiller dagens krav.
Kansas State University

Kansas State University er et delstatseid universitet i Manhattan i delstaten Kansas, USA. Det er også en campus i Salina, Kansas, hvor det ligger et tilknyttet College of Technology and Aviation.

Historie

KSU ble grunnlagt i 1863 som Bluemont Central College – med 53 elever. Etter president Abraham Lincolns signering av den første Morrill Act i 1962 ble KSU landets første såkalte Land-grant-college, under navnet Kansas Agricultural College. Dagens navn fikk lærestedet 27. mars 1959.
Fra 1868 avholdt skolen såkalte Farmers Institutes, videreutdanningskurs for bønder. Åtte senere åpnet det kjemiske laboratoriet i Holtz Hall, og en stasjon for landbruksfaglige eksperimenter åpnet i 1887. Fireårige studier i veterinærmedisin tok til i 1905. I disse årene var fagkretsen økonomi, landbruk, ingeniørfag, allmenne lærerstudier og journalistikk. Blant mer kuriøse fag var «industriell journalistikk» og studier til kornmølleingeniør. Forøvrig fikk campus elektrisk gatelys i 1894, radiostasjon i 1924 og egen TV-stasjon allerede i 1948.
I 1968 talte både Martin Luther King jr. og Robert Kennedy til studentene ved KSU, begge samme år de ble skutt.
Bankhaus Mendelssohn

Bankhaus Mendelssohn var et tysk privatbankhus med sete i Berlin. Det ble senere tatt over av Deutsche Bank.

Historie

Bankhuset ble grunnlagt 1795 av Joseph Mendelssohn i Spandauer Straße med to ansatte. Senere ble også broren Abraham Mendelssohn Bartholdy ansatt i virksomheten.
1820 åpnet bankhusets kjente hovedkvarter i Jägerstraße 49-51, hvor senere det såkalte Berliner Bankenviertel (bankkvartalet) etablerte seg. I bygningen befant hovedkvarteret for den største tyske privatbank seg frem til 1939. I bankkvartalet lå også Bankhaus Magnus.
Fra 1860 og frem til utbruddet av første verdenskrig var Mendelssohn de russiske tsarenes bankierer, og en førende utsteder av russiske statslån.
De vanskelige tidene fra 1914 til 1923 og den økonomiske krisen i 1929 overlevet bankhuset godt.
I 1939 ble bankhuset med 130 medarbeidere, en forvaltningskapital på 100 millioner riksmark og en egenkapital på 22 millioner riksmark overtatt av Deutsche Bank, etter at Mendelssohn-familien ble nektet å eie banken på grunn av sin jødiske avstamning (til tross for at familien var kristen).
Valutaslangen

Valutaslangen eller slangen i tunnelen er navnet på det første forsøket på et europeisk monetært samarbeid på 1970-tallet, som rettet seg mot å begrense fluktuasjoner mellom ulike europeiske valutaer. Forsøket ble ingen stor suksess, da landene hadde problemer med å nå målsetningene grunnet markedsuro av ulike slag. Senere ble en ny fastkursordning forsøkt gjennom Det europeiske monetære system.
George Dawe

Virke

Dawe var fremfor alt portrettmaler. Allerede i en alder av 13 år laget han kopperstikk av dronningene Elisabeth og Mary etter malerier av John Graham. Hans første maleri, Achilles ved Patroklos' død mottok i 1803 Royal Academy of Arts' pris i London; så fulgte i 1804 Noemi og hennes begge svigerdøtre, i 1809 en Scene fra Cymbeline, Andromache og portrett av Thomas Hopes hustru. Det siste bragte ham særlig popularitet.
Etter at han hadde ledsaget Edward Augustus, Duke of Kent and Strathearn i tre år, portretterte under Aachen-kongressen i 1818 flere av de der forsamleder fyrster og statsmenn.
Den russiske keiser Aleksander I utnevnte ham til hoffmaler. I St. Petersburg malte han 329 portretter av russiske generaler fra  Fedrelandskrigen i 1812 for militærgalleriet (Военная галерея) i Vinterpalasset. Hans portretter vant stor popularitet i Russland.
Av helsegrunner dro han tidlig i 1829 til England, og føde der.
My Baby Loves Lovin'

«My Baby Loves Lovin'» er en britisk popsang med melodi og tekst av Roger Cook og Roger Greenway.
Den finnes på en toppselgende single med gruppen White Plains med Tony Burrows som vokalist. Sangen ble spilt inn 26. oktober 1969 og utgitt på singlen Deram Records DM 280 9. januar 1970. Deram var en underetikett hos Decca Records. Musikalsk leder var Lew Warburton. Produsenter var Roger Cook og Roger Greenaway.

Norsk versjon

Terje Mosnes har skrevet en norsk tekst. Den norske tittelen er «Lek». Sangen ble utgitt av Ole Henrik Giørtz og Albert Shuffle på singlen Nor-Disc 2107 014 i 1970. Produsent var Stein Robert Ludvigsen.

På film

Den var med i filmen The Adventures of Priscila, Queen of the Desert fra 1994.
Israels nasjonalbibliotek

Israels nasjonalbibliotek (hebraisk: הספרייה הלאומית ; tidligere: Jewish National and University Library - JNUL, hebraisk: בית הספרים הלאומי והאוניברסיטאי), er Israels nasjonalbibliotek. Biblioteket har mer enn fem millioner bøker, og er plassert i Givat Ram i det hebraiske universitetet i Jerusalem.
Grethe Meisingset

Grethe Meisingset (født 28. september 1985) er en norsk politiker fra Høyre. Hun var varamedlem til bystyret i Sandnes i perioden 2007-2009, og var politisk rådgiver for helsebyråd Christine B. Meyer i Bergen 2008-2010. Hun var også 2. nestleder i Høyres Studenterforbund 2009-2010.
Giovani Lo Celso

Landslaget

Han representerte Argentina under Sommer-OL 2016 i Rio de Janeiro, der han ble utslått i gruppespillet med det argentinske U23-landslaget.
Han ble tatt ut i Argentinas tropp til VM i fotball 2018 i Russland.
Egedal kommune

Lokalpolitikk

Ved kommunevalget 15. november 2005 ble den avtroppende Ølstykke-borgermesteren Svend Kjærgaard Jensen, førstekandidaten på Egedal-listen, valgt til borgermester for den nye storkommunen Egedal med tiltredelse fra 1. januar 2007.
Drømmen om Kaptein Sabeltanns rike

Handling

Filmen handler om Joachim, en gutt som er en kjempestor fan av Terje Formoes sjørøverfigur Kaptein Sabeltann. Foreldrene til Joachim er ikke så begeistret over Joachims interesse for Kaptein Sabeltann. En dag sovner Joachim i båten han er ute på tur med, og drømmer om at han møter sjømannen Ruben den Røde. Ruben er overbevist om at Pinky og Sunniva har blitt kidnappet av Kaptein Sabeltanns menn, og blir holdt fanget i borgen hans på vulkanøya Abra, også kalt Det Usynlige Land, hvor Kaptein Sabeltanns rike er. Tante Bassa har bedd Ruben dra for å befri Pinky og Sunniva, men roret til Ruben har blitt ødelagt på ferden, men heldigvis kan Joachim hjelpe. Samtidig er en ung gutt ved navn Marco på flukt gjennom jungelen på sydhavsøya Shangri-La. Han er Pinkys lillebror og har stjelt en magisk diamant fra den onde jungelfyrsten Maga Kahn, en diamant som også selveste Kaptein Sabeltann vil ha kloa i, så han en gang for alle kan få tak i Grusomme Gabriels skatt og gullanker i Kjuttaviga.

Om filmen

Filmen ble utgitt på video i 1996 og vist på NRK i 1998. I 1999 kom filmen på VHS på nytt, denne gangen med nytt omslag og med SF Norge som distributør. I 2001 ga SF Norge ut filmen på DVD med samme omslag som VHSen fra 1999. I 2007 ble den gitt ut på DVD igjen med enda et forandret omslag.
DVD-utgivelsen inneholder ekstramateriale som «Den store Kaptein Sabeltann-dagen» og «Hver gang en stjerne faller» (Karaokelåt)
Logan Browning

Biografi

Logan Browning hadde sin debut som skuespiller i tenåringsserien Summerland, der hun hadde rollen som Carrie, og i Nickelodeons Ned's Declassified School Survival Guide i 2005.
I 2007 hadde hun en av de fire hovedrollene i spillefilmen Bratz, basert på dukkemerket ved samme navn. Filmen var hennes første store rolle i en spillefilm. I 2008 ble hun sammen med de tre andre skuespillerne i filmen nominert til en Razzie-pris for «dårligste skuespillerinne», men de «tapte» for Lindsay Lohan i I Know Who Killed Me.
Hun hadde også en liten opptreden i Prima Js musikkvideo til sangen «Rockstar». samt i B5s musikkvideo til «U Got Me».

Personlig liv

Browning ble født i Atlanta i Georgia , men bor nå i Atlanta.
Richard Wright (fotballspiller)

Ipswich Town

Wright begynte sin aktive karriere som lærling hos hjemklubben Ipswich Town i januar 1995 og fikk sin debut på førstelaget i en kamp mot Coventry City i mai samme år. Under manager George Burley etablerte han seg som fast førstelagsmålvakt, som kulminerte i et opprykk til Premier League under 1999/2000-sesongen. Totalt fikk han 298 kamper (240 seriekamper) fra 1995 til 2001.

Arsenal

I juli 2001 signerte han under på en femårskontrakt med Arsenal under ledelse av Arsène Wenger, hvor han ble sett på som en permanent etterfølger til David Seaman. Til tross for en lovende start ble oppholdet i Arsenal preget av skader og tabber, noe som gjorde at han til slutt ble tredjevalg bak både Seaman selv og Stuart Taylor. Under oppholdet i hovedstadsklubben fikk han likevel nok kamper til å få medaljer i FA-cupen 2001/2002 og Premier League 2001/2002.

Everton

Etter mangel på spilletid hos Arsenal valgte Wright i 2002 å gå videre til Everton, hvor skader også her gjorde at han mistet førstelagsplassen til fordel for veteranen Nigel Martyn. Til tross for at Martyn la opp etter 2005/2006-sesongen ble han likevel andrevalg bak nykommeren Tim Howard i den påfølgende sesongen. Etter 2006/2007-sesongen ble han frigitt etter å ha spilt 60 seriekamper for Everton.

West Ham og Southampton

Wright signerte umiddelbart etter på en kontrakt med West Ham United sommeren 2007. Der ble han lånt ut til Southampton ut 2007/2008-sesongen og fikk syv seriekamper for klubben. Etter å ha fullført lånekontrakten med Southampton gikk han på en overgang til gamleklubben Ipswich, hvor han skrev under på en toårskontrakt.

Ipswich og Sheffield United

Hos Ipswich spilte han seg inn på førstelaget og ble kåret til klubbens beste spiller i 2008/2009-sesongen. I den påfølgende høstsesongen pådro han seg en alvorlig kneskade og fikk ikke spille flere kamper for Ipswich før hans kontrakt med klubben gikk ut mot slutten av 2009/2010-sesongen. I september 2010 gikk han videre til Sheffield United, men skader gjorde at han kun fikk to seriekamper før hans kontrakt med klubben ble kansellert i april 2011. Etter dette var han på flere prøvespill før han i november 2011 signerte på en kontrakt med Ipswich for tredje gang i sin karriere.

Internasjonal karriere

Wright fikk sin landslagsdebut for England i en vennskapskamp mot Malta i 2000. Han ble deretter valgt ut til den engelske troppen under EM i fotball 2000 etter å ha blitt tatt ut av landslagstrener Kevin Keegan, men var i realiteten tredjemålvakt bak David Seaman og Nigel Martyn, og fikk dermed heller ingen kamper under dette mesterskapet. Hans andre og siste landskamp kom for øvrig i en vennskapskamp mot Nederland i 2001.
Renault VAB

Kamphistorie

VAB har vært så å si alle steder franske styrker har vært.  Mest framtredende har vært Kuwait, Jugoslavia og Afrika.

Brukere

VAB er i bruk med Brunei, den Den sentralafrikanske republikk, Kypros Frankrike, Elfenbenskysten, Libanon, Mauritus, Marokko, Oman, Qatar, De forente arabiske emirater og andre land fabrikanten ikke vil offentliggjøre.
Norske fredsbevarende styrker i Libanon (UNIFIL) har også brukt et lite antall VAB.
Jacobsen Elektro

Historie

Johannes Nicolai Jacobsen startet det elektromekaniske verkstedet N. Jacobsens Elektriske Verksted den 21. april 1891. De første årene ble det bl.a. utviklet elektrisk utstyr som telefonsystemer, røntgenapparater, brannmeldere, måleinstrumenter og batterier. I 1901 ble de mange produktene vist i den Illustrerte Katalog nr 1. I 1901 produserte NJEV to prototyper til Kristian Birkelands elektromagnetiske kanon.  Dette var starten på det som ble Birkeland-Eydes metode for fremstilling av nitrogendioksid. Strømbegrenseren «Vippa» ble utviklet og produsert av NJEV fra 1913. I 1923–1931 utviklet og leverte NJEV en stor mengde «Småen» krystallapparater med hodetelefoner. Fra 1931 til 1936 ble også «folkemottakeren» med rør og batterier utviklet. NJEV startet utvikling av avanserte vern for beskyttelse av elektriske kraftanlegg i 1933.  I 1985 opprettet JEL en avdeling Service & Tjenester med konsulenter på planlegging og vedlikehold av vern i store elektriske anlegg]].  I 1992 hadde Jacobsen Elektro AS problemer. Johan Svendsen ble kortvarig innleid for å hjelpe PEC i Tønsberg med å få orden i sakene. Det var vanskelig å omorganisere bedriften og produksjonen. Til slutt overtok han bedriften og er fortsatt eier av bedriften.  Siden 1993 har JEL bygget store Transformatorstasjoner  og Kraftverk
Gul rosevikler

Utseende

En liten (vingespenn 10 – 14 mm), gul vikler. Forvingen har markerte, spissvinklede vingespisser. Gul rosevikler har gule til lystokergule framvinger, med tre blågrå smale tverrbånd som er kantet med rødbrunt. Midt på vingen finnes en rund liten svart flekk som er en dusk av oppstående, mørke skjell.

Levevis

Gul rosevikler finnes helst på planter i rosefamilien. De kan ofte ses i hager og villastrøk.  Larvene lever som plantespiser på roser.
Flygetiden er i skumringen og om kvelden, fra juni til tidlig i august.  De blir lett tilltrukket lys og kan finnes ved utelamper.

Utbredelse

Arten er utbredt i Europa, unntatt lengst i nord, og i det nordlige Asia. I Norge er den funnet nord til den sørlige delen av Nordland.
Fiskekniv

Fiskekniv er brukt både som betegnelse på en kniv til å gjøre opp eller renske fisk med og på en kniv til å spise fisk med.
Fiskekniver til å spise med har gjerne litt kortere blad enn vanlige bordkniver, men bladet er bredere og har en butt egg. Knivblader og gaffeltinder av jern er ikke egnet til å spise fisk med for de setter smak på maten. I mange hjem ble dette derfor både på 18- og 1900-tallet dekket med to sølvgafler når man serverte fisk. Men for dem som hadde anledning til det kom det etter hvert egne fiskebestikk av plett, sølv eller rustfritt stål. Skaftene var gjerne laget av metall eller ben, men omkring 1900 var det også populært med skaft av perlemor.
Dana Vollmer

100 meter butterfly

I semifinalen på 100 meter butterfly 28.juli 2012 fikk hun fikk best tid av deltakerne og satte ny olympisk rekord med 56.25. 29.juli 2012 vant hun olypisk gull med ny verdensrekord; 55.98.
Gresskar

Matlaging

Gresskar kan fint brukes i matlagingen. På grunn av konsistensen er det ikke så vanlig å spise gresskar i rå form. Det er vanligere at gresskar stekes, kokes eller dampes. Om man heller melk og sirup ned i et gresskar og rører rundt så vil det etter hvert danne seg en velsmakende pudding. Gresskar brukes også i blant annet suppe, salat, marmelade, pai, puré, scones og kake.

Halloween

Bruken av gresskar går igjen i mange tradisjoner rundt om i verden. De brukes som oftest ved feiring av halloween i USA, der man tar ut fyllet, skjærer ut grimaser i skallet og legger stearinlys eller elektriske glødelamper i gresskaret. Dette er en gammel tradisjon som stammer fra det keltiske samfunnet og som ble bragt med til USA av emigrerende irer.

Størrelse

Gresskar finnes nær sagt i alle størrelser. Mini-gresskar, i USA ofte kalt gourds, er på størrelse med pærer, mens kjempegresskar er en populær grønnsak å dyrke blant dem som har hang til å sette rekorder. I oktober 2011 ble det i Quebec i Canada fremvist et kjempegresskar på nær 825 kg.
NM i motbakkeløp 2011

NM i motbakkeløp 2011 ble arrangert 16. juli 2011, som en del av Kvasshovden Opp i Ulvik i Hordaland.
Waseda-universitetet

Waseda-universitetet (早稲田大学, Waseda Daigaku, ofte kalt bare Waseda eller Sôdai) er et av Tokyos og Japans fremste private universiteter.
Universitetet ble grunnlagt 1882 av den japanske statsmannen Okuma Shigenobu. I dag (2013) er det et av de seks universiteter som kalles Tōkyō roku daigaku (東京六大学), en japansk parallell til nordvestre USAs Ivy League. Og blant disse betraktes ofte Waseda, Tokyouniversitetet og Keiouniversitetet som de tre toppuniversitetene.
LGA 1356

Beskrivelse

LGA 1356 er en av de to prosessorsoklene designet som en erstatning for LGA 1366-prosessorsokkelen, den andre er LGA 2011. LGA 1356 har 1356 utstikkende pinner som lager kontaktpunkter mellom prosessoren og sokkelen. Sokkelen støtter Intels Sandy Bridge-E-prosessorer, med kodenavnet Romley-EN, markedsført som Xeon-E5 2400-serien.
Planene for arkitekturen ble kom ut tidlig i 2011, og det ble antatt at den skulle komme ut tidlig i 2012.
Neolucanus quangnami

Utseende

En middelsstor til stor (37-51 millimeter), blank, svart hjortebille med gulbrune sider på dekkvingene. Forkroppen er fint punktert og halvmatt, dekkvingene nokså blanke. Hannens kjever er gjerne litt lengre enn hodet, rette og knivformede med kraftige tenner på innersiden. Pannen er bredt, U-formet innbuktet foran. Pronotum er avrundet, stort og bredt, ganske fint punktert, knapt innsnevret ved roten. Dekkvingene er noe hvelvede og rundede, hos hannen er ytterkanten og et bredt, kileformet midtfelt svarte, sidene gulbrune. Hunnen ligner hannen bortsett fra at kjevene ikke er forstørrede, og fargen er gjerne noe mørkere.

Utbredelse

Arten er utbredt i Vietnam.
Marley & Me (film)

Handling

John (Owen Wilson) og Jennifer Grogan (Jennifer Aniston) har nettopp giftet seg og flyttet til Florida, der de er svært lykkelige. Men så skaffer familien seg en hund, som de kaller Marley, samtidig som de får to barn til verden. Marley viser seg å være en ganske så balstyrig og impulsiv hund, og han setter både huset og familielykken på prøve.
Johan Lorentz d.y.

Johan Lorentz den yngre (født 1610 i Flensborg, død 19. april 1689 i København) var en dansk komponist og organist.
Lorenz var sønn av den tyske orgelbyggeren Johan Lorentz den eldre.
I 1629, ble Lorentz på Christian IVs oppfordring organist i Vor Frue Kirke i København. Fra 1631-33 fikk han fri for å studere i Italia og Tyskland. I 1635 giftet han seg med en av døtrene til Jacob Praetorius og fikk tilbud om Praetorius' post som organist i St. Petri kirke i Hamburg, men valgte likevel å fortsette som organist ved Sankt Nikolaj Kirke. Her holdt han hverdagskonserter på orgelet som faren hans hadde bygget. Han virket også som organist ved Holmens Kirke.
Johan Lorenz omkom i 1689 sammen med hustru og to barnebarn da et provisorisk operabygg ved Sophie Amalienborg brant ned under en operaforestilling.
Av Lorenz' musikk kjennes i dag kun noen få stykker for tasteinstrument, særlig dansesatser i den franske smak som ble høyeste mote ved Frederik IIIs hoff. Stykkene har trolig vært brukt til undervisning.
Sud

Sud (av norrønt súð = sammenføring (egentlig sammensying, etter verbet sýja og seowian) av bordganger, bredder lagt med kanten over hverandre) er en detalj på et skip. Betegnelsen forekommer som regel bare i sammensatte ord, eksempelvis i skipsnavn som Maríusúðin og Rauðsúði. De såkalte «sudene» fra sagalitteraturen var ofte store langskip med plass for opptil 300 mann og kanskje mer.

Suder

«Suder» tilhører ikke en egen båtklasse, men er et uttrykk for en beskrivelse. Benevnelsen henspiller på skipssidenes bordkledning og har med hvordan disse sammenføyes å gjøre. Det er altså et verb som beskriver en teknikk, å sude (nn = suda). Ordet stammer fra den tiden bordgangene langs skipssidene ble sydd sammen med vidjer. Foruten å være en teknikk har benevnelsen også blitt benyttet i forbindelse med skipsnavn, spesielt i sagalitteraturen. Disse skipene var gjerne store, men siden suding er en teknikk finnes det ikke belegg for å hevde at alle skip bygget med denne teknikken var store. Ei heller kan vi hevde at det bare var langskip som benyttet teknikken.
Skip fra denne perioden har gått under mange benevnesler, blant annet knarr, karv, busse, byrding, kaupskip, langskip, sud, sesse, snekke, skute, drake, skeid, brand, busse og bard.
Noen av navnene kan være lokale varianter, noen er poetisk beskrivende slik som drage og bard, mens andre sier noe om selve skipstypen. Kaupskip som knarren og byrdingen ble helst brukt til handelsferder, men også som forskyningsskip for krigsflåten. Langskipene var krigsskip, men mens skeiden nærmest var et rent krigsskip, var bussen og snekka trolig også bygget for transport av personell og annet utstyr.
Det ser ut til at de såkalte sudene kom til sent i langskipenes utvikling, og etter at den egentlige vikingtiden var avsluttet. Den første referansen man har til et skip med denne benevnelsen er «Bøkesuden», som Øystein Magnusson skal ha latt bygge helt i begynnelsen av 1120-årene. Det siste var «Kristsuden», som Håkon Håkonsson trolig lot bygge i Bergen på begynnelsen av 1260-årene.
I henhold til Brøgger og Shetelig ble bare et mindre antall slike langskip bygget og sjøsatt.